**NÁRODNÁ RADA SLOVENSKEJ REPUBLIKY**

**VIII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 991/2021

**561a**

**Spoločná správa**

**výborov Národnej rady Slovenskej republiky o prerokovaní vládneho návrhu zákona o Národnom inštitúte pre hodnotu a technológie v zdravotníctve a o zmene a doplnení niektorých zákonov** (tlač 561a) **vo výboroch Národnej rady Slovenskej republiky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Výbor Národnej rady Slovenskej republiky pre zdravotníctvo** ako gestorský výbor pri rokovaní o vládnom návrhu zákona o Národnom inštitúte pre hodnotu a technológie v zdravotníctve a o zmene a doplnení niektorých zákonov (tlač 561); (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky o prerokovaní vyššie uvedeného návrhu zákona:

**I.**

Národná rada Slovenskej republiky uznesením č. 814 z 22. júna 2021 po prerokovaní vládneho návrhu zákona o Národnom inštitúte pre hodnotu a technológie v zdravotníctve a o zmene a doplnení niektorých zákonov (tlač 561) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky

a

Výboru Národnej rady Slovenskej republiky pre zdravotníctvo

**II.**

Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

**Ústavnoprávny výbor Národnej rady Slovenskej republiky** prerokoval vládny návrh zákona o Národnom inštitúte pre hodnotu a technológie v zdravotníctve a o zmene a doplnení niektorých zákonov (tlač 561) dňa 9. septembra 2021 a odporučil Národnej rade Slovenskej republiky návrh zákona schváliť so zmenami a doplnkami (uznesenie č. 326 z 9. septembra na 2021).

**Výbor Národnej rady Slovenskej republiky pre zdravotníctvo** prerokoval vládny návrh zákona o Národnom inštitúte pre hodnotu a technológie v zdravotníctve a o zmene a doplnení niektorých zákonov (tlač 561) dňa 16. septembra 2021 a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi (uznesenie č. 106 zo 16.  septembra 2021).

**IV.**

Z uznesení výborov uvedených pod bodom III. tejto správy vyplývajú tieto pozmeňujúce a doplňujúce návrhy:

1. V čl. I, § 3 ods. 4 písm. c) sa predložka „o“ nahrádza predložkou „po“.

Spresnenie ustanovenia.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

1. V čl. I, § 3 ods. 5 písm. c) sa vypúšťajú slová „liekov, zdravotníckych pomôcok a dietetických potravín“ a slová „ako uvedený“ sa nahrádzajú slovami „ako je uvedený“.

Vypustenie slov sa navrhuje z dôvodu zavedenej legislatívnej skratky „kategorizácia“ v § 3 ods. 1.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

1. V čl. I, § 5 ods. 9 sa za slovo „zastupuje“ vkladá slovo „ním“.

Spresnenie ustanovenia.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

1. V čl. I, § 13 ods. 4 sa slová „ako uvedený“ nahrádzajú slovami „ako je uvedený“.

Spresnenie ustanovenia.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

1. V čl. III,  1. bode sa v § 15a ods. 2 odkaz „11)“ nahrádza odkazom „27b)“ a vypúšťa sa znenie poznámky pod čiarou k odkazu 11.

Legislatívno-technická úprava z dôvodu, že navrhované znenie poznámky pod čiarou k odkazu 11 je už obsiahnuté v platnom znení zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v poznámke pod čiarou k odkazu 27b (a aj v poznámke pod čiarou k odkazu 39d!).

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

1. V čl. III, 2. bode sa slová „§ 86zg“ nahrádzajú slovami „§ 86zi“ a slová „§ 86zh“ sa nahrádzajú slovami „§ 86zj“ a súčasne sa v nadpise pod § 86zh slová „Prechodné ustanovenie“ nahrádzajú slovami „Prechodné ustanovenia“.

Legislatívno-technická úprava z dôvodu, že zákonom č. 252/2021 Z. z. boli už do zákona č. 581/2004 Z. z. doplnené § 86zh a § 86zi.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

1. V čl. IV, 3. bode v § 20 ods. 1 sa odkaz „7)“ a poznámka pod čiarou k odkazu 7 označuje ako odkaz „8a)“ a poznámka pod čiarou k odkazu 8a.

Legislatívno-technická úprava z dôvodu chronológie číslovania odkazov v zákone.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

1. V čl. IV, 11. bode (§ 81 ods. 2) sa slová „slovo „a“ pred slovami „spôsob vyrovnania“ nahrádza čiarkou a na konci“ nahrádzajú slovami „spojka „a“ pred slovami „spôsob vyrovnania“ vypúšťa a na konci sa“.

Legislatívno-technická úprava; nahradením spojky „a“ čiarkou, by v texte § 81 ods. 2 boli dve čiarky za sebou.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

1. V prílohe k zákonu č. .../2021 Z. z. sa slová „(EÚ) 2011/24“ nahrádzajú slovami „2011/24/EÚ“ a slová „v platnom znení“ sa nahrádzajú slovami „v znení smernice Rady 2013/64/EÚ zo 17. decembra 2013 (Ú. v. EÚ L 353, 28. 12. 2013).“.

Legislatívno-technická úprava, ktorou sa uvádza preberaný právne záväzný akt EÚ jednotným a zaužívaným spôsobom (body 62.5. a 62.13. legislatívno-technických pokynov).

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

**V.**

Gestorský výbor na základe stanovísk výborov k  vládnemu návrhu zákona o Národnom inštitúte pre hodnotu a technológie v zdravotníctve a o zmene a doplnení niektorých zákonov (tlač 561) vyjadrených v ich uzneseniach uvedených pod bodom III. tejto správy a v stanovisku gestorského výboru odporúča Národnej rade Slovenskej republikyvládny návrh zákona o Národnom inštitúte pre hodnotu a technológie v zdravotníctve a o zmene a doplnení niektorých zákonov (tlač 561) **s c h v á l i ť s pozmeňujúcimi a doplňujúcimi návrhmi.**

1. Spoločná správa obsahuje  **9**  pozmeňujúcich návrhov.

Súčasne výbor navrhol, aby sa o  bodoch **1 až 9**

hlasovalo **s p o l o č n e**  s návrhom gestorského výboru **s c h v á l i ť.**

2. Výbor poveril spoločného spravodajcu výborov **Mareka Krajčího** predniesť v súlade s § 80 ods. 1 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a súčasne poveril poslankyňu **Janu Bittó C i g á n i k o v ú,** členku výboru Národnej rady Slovenskej republiky pre zdravotníctvo za náhradníčku k predmetnému návrhu zákona v prípade neúčasti spravodajcu.

Predmetná spoločná správa výborov Národnej rady Slovenskej republiky o prerokovaní vládneho návrhu zákona o Národnom inštitúte pre hodnotu a technológie v zdravotníctve a o zmene a doplnení niektorých zákonov (tlač 561a) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 108 zo 16. septembra 2021.

Bratislava, 16. septembra 2021

**Jana Bittó C i g á n i k o v á, v. r.**

predsedníčka

Výboru Národnej rady Slovenskej republiky

pre zdravotníctvo